༄༅། །རྩ་རྒྱུད་གསང་བའི་སྙིང་པོའི་འགྲེལ་པ་ཉི་མའི་སྙིང་པོ་ཞེས་བྱ་བ་གུ་རུ་པདྨ་རྒྱལ་
པོའི་གསུང་རྒྱུན་མན་ངག་སྙན་བརྒྱུད་ཆོས་རྗེ་ཀཿཐོག་པ་ཆེན་པོའི་
བཤད་སྲོལ་ལེའུ་དགུ་པ་མན་གྱི་སྨད་ཆ་བཞུགས་སོ། །
ད་ནི་ལེའུ་དགུ་པ་གཞན་དོན་ཆེད་དུ་གཉེར་བ་སྟོན་ཏེ། དེ་ཡང་ལེའུའི་མཚམས་ཐག་
སྦྲེལ་ན། བཞི་པ་ལྔ་པ་དྲུག་པ་བདུན་པ་བརྒྱད་པ་དང་ལྔས་ལྟ་བ་དང་ཏིང་ངེ་འཛིན་གྱི་
དཀྱིལ་འཁོར་དང༌། ལྷག་པ་ཏིང་ངེ་འཛིན་གྱི་དཀྱིལ་འཁོར་སྔགས་ཕྱག་རྒྱ་དང་བཅས་པ་
དང་། མཐར་ཕྱིན་པ་སྤྲོས་པའི་དཀྱིལ་འཁོར་རྣམས་ཀྱང་བསྟན་ནས། རྟེན་གྱི་གང་ཟག་
དེ་ལས་གཞན་རྒྱུད་སྨིན་པའི་ནུས་པ་ཡོད་པས། ལྷག་པ་གཟུགས་བརྙན་གྱི་དཀྱིལ་འཁོར་
དབང་བསྐུར་མ་རག་པའི་བར་དུ་སྟོན་ཏོ། །ལེའུ་དགུ་པ་འདིས་རྒྱུད་གསུམ་ལས་ན་ལམ་
གྱི་རྒྱུད། སྨད་འབྲས་བུའི་རྒྱུད་ཟུར་ཙམ་སྟོན། རྒྱུད་ཀྱི་དངོས་པོ་བཅུ་ལས་ན་དབང་ཡིན་
ལ། དབང་གི་གཞི་ལྷག་པ་གཟུགས་བརྙན་གྱི་དཀྱིལ་འཁོར་དང་། དེ་བྱིན་གྱིས་བརླབ་པ་
ལྷག་པ་ཏིང་ངེ་འཛིན་གྱི་དཀྱིལ་འཁོར་ཟུར་ཙམ་སྟོན། དཀྱིལ་འཁོར་ལ་མཆོད་པ་དགོས་
པས་རྒྱུད་ཀྱི་དངོས་པོ་བཅུའི་མཆོད་པའི་རྣམ་གྲངས་རྣམས་ཀྱང་སྟོན་ཏོ། །དཀྱིལ་འཁོར་
བཅུ་གཉིས་ཀྱི་དབང་དུ་བྱས་ན། ལྷག་པ་ཏིང་ངེ་འཛིན་གྱི་དཀྱིལ་འཁོར་ཤས་ཆེ། དེ་
ཡང་གོང་དུ་ལྷག་པ་ཏིང་ངེ་འཛིན་སྐུ་གསུང་ཐུགས་ཀྱི་དཀྱིལ་འཁོར་བསྟན་ནས། ལྷག་པ་
གཟུགས་བརྙན་གྱི་དཀྱིལ་འཁོར་ལ་བརྟེན་ཏེ་དངོས་པོ་བཅུའི་ཡང་དབང་དང་བསྒྲུབ་པ་
དང་། ཕྲིན་ལས་གསུམ་པོ་ཡང་ཤས་ཕྲ་མོ་ཙམ་སྟོན་པ་དཀྱུས་སུ་གློ་གློར་ཤེས་པར་
བྱའོ། །དཀྱུས་ལ་འཇུག་སྟེ་གསུང་པ་ལོ་རྒྱུས་ནི། དེ་ནས། དེ་བཞིན་གཤེགས་པ་དགྱེས་
པ་ཆེན་པོས་ཞེས་པ་ལ་སོགས་ཏེ། ཚིག་གི་དེ་མ་ཐག་པ་ནི་ལེའུ་བརྒྱད་པ་སོང་བའི་རྗེས་ཐོག་
-343-

མཁན་སློབ་ཆོས་གསུམ་ལས། སློབ་དཔོན་ཆེན་པོ་པདྨ་འབྱུང་གནས་ཀྱི་གསུང༌། ༼༢༽
- ་ ་ ན་ ་
:
གོ །བསྐྱེད་རིམ་ལ་ཕྱག་རྒྱ་གཅིག་པ་ལ་བརྟེན་པ་ཡན་ཆད་སེམས་ཀྱི་གནས་རྙེད་པའོ། །དེ་
བཞིན་གཤེགས་པ་ནི་འབྲས་བུ་མངོན་དུ་བྱས་པའི་ཀུན་ཏུ་བཟང་པོའོ། །དེའི་མཚན་ཉིད་
ནི། དགྱེས་པ་ཞེས་པ། ཐུན་མོང་དགའ་བ་འདོད་ཁམས་པ་དབང་པོ་ལྔ་ཡུལ་ལྔ་ལ་སྤྱོད་
ཅིང་དེའི་གཟུང་འཛིན་གྱི་བདེ་བ་དང༌། གཟུགས་ཁམས་པ་རྟོག་དཔྱོད་ལ་སོགས་པའི་
ཏིང་ངེ་འཛིན་བཞིའི་སྟོབས་ཀྱིས་སྡུག་བསྔལ་དང་བྲལ་ཞིང་འདུ་ཤེས་ཀྱི་འཛིན་པའི་བདེ་
བ་དང༌། མཐོང་བའི་ལམ་པས་དོན་དམ་པའི་བདེན་པ་མངོན་དུ་གྱུར་ཏེ། ཆོས་ཐམས་
ཅད་རྣམ་པར་དག་པ་ལ་མཐར་འཛིན་གྱི་སྐྱོན་མ་དམིགས་པའི་བདེ་བ་ལ་འཛིན་པ་ཕྲ་བ་
དང་མ་བྲལ་བ་རྣམས་ཏེ། ཆེད་འཛིན་ཕྲ་རགས་དང་བཅས་པ་སྤངས་པས་དགྱེས་པ་ཞེས་
བྱའོ། །ཆེན་པོ་ནི། རྒྱལ་བ་ཀུན་ཏུ་བཟང་པོ་ལ་བསམ་གྱིས་མི་ཁྱབ་པའི་ཡེ་ཤེས་ལྷུན་གྱིས་
གྲུབ་པའི་ཕྱིར། གོང་དུ་བསྟན་པའི་དགའ་བ་གསུམ་དང་། འཁོར་འདས་ཀྱི་ཆོས་ཐམས་
ཅད་མ་འདྲེས་ལ་ཡོངས་སུ་རྫོགས་པའི་བསམ་གྱིས་མི་ཁྱབ་ལྷུན་གྱིས་གྲུབ་པ་ལ་འོག་མ་
རྣམས་ལས་ལྟོས་ན་ཆེ་བ་ཙམ་མ་ཡིན་ཏེ། དབྱེར་མེད་པའི་ངོ་བོ་ཉིད་དུ་ཡང་གཟུང་བ་མེད་
པ་ནི་རང་གི་ངོ་བོ་ཉིད་ལས་མཚན་བཏགས་པའོ། །རྡོ་རྗེ་གསང་བའི་དམ་ཚིག་བཀོད་པ་
ཞེས་བྱ་བ་ནི། རང་བཞིན་གནས་ཚུལ་གྱི་དོན་རྟོགས་པ་ལྷུན་གྱིས་གྲུབ་པ་ཉིད་རང་བཞིན་
འབྲས་བུ་མཐར་ཕྱིན་པ་ལྷུན་གྱིས་གྲུབ་པའི་དཀྱིལ་འཁོར་གྱི་སྐུའི་མུ་དྲ། གསུང་གི་མུ་དྲ།
ཐུགས་ཀྱི་མུ་དྲ་ཐམས་ཅད་མེ་ལོང་དུ་གཟུགས་བརྙན་སྣང་ཡང་མེ་ལོང་ལས་མ་གཡོས་པ་
བཞིན། རང་རིག་པ་རང་བྱུང་གི་ཡེ་ཤེས་ཆོས་གསུམ་གྱིས་མཚོན་པའི་རྡོ་རྗེ་ལྟ་བུའི་ངོ་བོར་
ལྷུན་གྱིས་གྲུབ་པ་དེ། ཀུན་ཏུ་བཟང་པོ་ལས་མ་གཏོགས་པའི་ཕལ་གྱི་སྤྱོད་ཡུལ་དུ་མ་གྱུར་
པས་ན་གསང་བའོ། །དམ་ཚིག་ནི་རང་བཞིན་གསང་བའི་སྙིང་པོ་དེ་མཚོན་པའི་ཕྱིར་ལྷག་
པ་གཟུགས་བརྙན་སྐུའི་དཀྱིལ་འཁོར་གྱིས་རང་བཞིན་གསང་བའི་སྙིང་པོར་སྦྱོར་བ་ལས་
མི་འདའ་བའོ། །བཀོད་པ་ཞེས་པ། གཏན་ཚིགས་དེའི་ཕྱིར། ལྷག་པ་གཟུགས་བརྙན་གྱི་
:",:,"
-344-

རྩ་རྒྱུད་གསང་བའི་སྙིང་པོའི་འགྲེལ་པ་ཉི་མའི་སྙིང་པོ་ཀཿཐོག་པ་ཆེན་པོའི་བཤད་སྲོལ་སྨད་ཆ།
དཀྱིལ་འཁོར་བྱ་བའི་རིམ་པ་དང་། རྒྱས་བསྡུས་ཀྱི་ཚད་དང་། དཀྱིལ་འཁོར་རྒྱས་བསྡུས་
ཀྱི་ངོ་བོ་དང་། སློབ་དཔོན་འཇུག་པ་སློབ་མ་འཇུག་པ་དང་། དབང་ཐོབ་ནས་དངོས་གྲུབ་
བསྒྲུབ་པ་དང་། འབྲས་བུ་རྣམས་གདུལ་བྱ་ལ་སྣང་བའི། སྙོམས་པར་ཞུགས་ནས་ཞེས་པ།
བཀོད་པ་དེ་རྣམས་ཀྱི་ཏིང་ངེ་འཛིན་ལ་སྙོམས་པར་ཞུགས་པ་དེ་གདུལ་བྱའི་དབང་ངོ༌།
བརྗོད་པ་ཞེས་པ། གོ་ཕྱེ་བའི་འཁོར་ཁོ་ནའི་དབང་ངོ་། །ལེའུ་འདི་བརྗོད་དོ་ཞེས་བྱའོ། །
ལྷག་པ་གཟུགས་བརྙན་གྱི་དཀྱིལ་འཁོར་གཞི་ཤས་ཆེ་བ་གོང་དུ་བསྟན་ན། སོར་
བཞི་པ་དང་སོར་བརྒྱད་པ་གཉིས་གསང་བའི་བདག་པོ་དང་རྡོ་རྗེ་སློབ་དཔོན་གྱི་སྐུ་ལ་
།ཆེད་དུ་
བརྟེན་པ་དང་གཉིས་ཀྱི་དབང་ངོ་། །ཁྲུ་གང་བ་དང་ཁྲུ་བཞི་པ་གཉིས་ནི་དཀྱིལ་འཁོར་
བསྡུས་པའི་བྲི་གཞིའོ། །ཁྲུ་བཅུ་གཉིས་པ་དང་བཅུ་དྲུག་པ་གཉིས་ནི་དཀྱིལ་འཁོར་འབྲིང་
པོའི་བྲི་གཞིའོ། །ཉི་ཤུ་པ་དང་ཉི་ཤུ་རྩ་ལྔ་པ་གཉིས་ནི་དཀྱིལ་འཁོར་རྒྱས་པའི་བྲི་གཞིའོ།།
རྒྱང་གྲགས་དང་དཔག་ཚད་གཉིས་ནི་སྤྲོས་པའི་རྣལ་འབྱོར་གྱི་ཏིང་ངེ་འཛིན་གྱི་དཀྱིལ་
འཁོར་རོ། །ནམ་མཁའི་མཐའ་དང་མཉམ་པ་ནི་མཐར་ལམ་པའི་ཏིང་ངེ་འཛིན་གྱི་ཚད་དོ།།
རྡུལ་ཚོན་གྱི་དཀྱིལ་འཁོར་རྣམས་ལ་གཉིས་གཉིས་བྱུང་བ་ནི། རྡོ་རྗེ་སློབ་དཔོན་བཟོ་མི་
བཟོ་དང་། སློབ་མ་འབྱོར་པ་ཆེ་ཆུང་གི་ཁྱད་དོ། །ཏིང་ངེ་འཛིན་གྱི་དཀྱིལ་འཁོར་ལ་གཉིས་
བྱུང་བ་ནི་རྟོགས་པ་མཐོ་དམན་དང་ཏིང་ངེ་འཛིན་གོམས་མ་གོམས་སོ། །དང་པོ་དཀྱིལ་
འཁོར་ལ་སློབ་དཔོན་གྱི་མཚན་ཉིད་དེ་བསྙེན་པར་བྱ་བ་ལས་མི་འདའ་བ་བསྟན་པ་ནི།
ཤིན་ཏུ་ཕྲ་བའི་དམ་ཚིག་མཆོག །ཅེས་པ། འདི་བྲི་བ་ལ་བརྟེན་པའི་དཀྱིལ་འཁོར་བཞི་
ཀའི་སྔོན་དུ་འགྲོ་ལ། དེ་ལས་ཀྱང་ལུང་ལ་བརྟེན་པའི་དཀྱིལ་འཁོར་གཅེས་སོ། །རྣལ་
འབྱོར་པས་དེ་བཞིན་ཉིད་ཀུན་ཏུ་སྣང་རྒྱུའི་ཏིང་ངེ་འཛིན་ལ་གོམས། དེ་ལས་ཀྱང་རྒྱས་
པ་ནས་བཤད་པའི་རྡོ་རྗེ་སེམས་དཔའ་ཕྲ་མོའི་སྐུའམ། གསང་སྙིང་ནས་བཤད་པའི་རྡོ་
སེམས་དཔའ་བདེ་བ་ཆེན་པོའི་སྐུ་ལ་གོམས་པ་ནི། དཀྱིལ་འཁོར་རྒྱས་པ་ལ་ལྟོས་ན་
-345-

མཁན་སློབ་ཆོས་གསུམ་ལས། སློབ་དཔོན་ཆེན་པོ་པདྨ་འབྱུང་གནས་ཀྱི་གསུང༌། ༼༢༽
:。
,
ཕྲ་བས་སོ། །ཡང་ཕྲ་མོའི་ཏིང་ངེ་འཛིན་གྱིས་ཐུགས་ཀྱི་སྒྲིབ་པ་སྦྱངས་པ་ཤིན་ཏུ་ཕྲ་བའི་
ཞེས་པས། བསྙེན་པའི་ཏིང་ངེ་འཛིན་གྱི་འཕྲོ་འདུ་ཡིག་འབྲུའམ། རྡོ་རྗེ་ཕྲ་མོའི་འདུ་འཕྲོ་
ལ་སེམས་འབྱོངས་པ་སྟེ། བྱིངས་རྨུགས་རྒོད་འགྱོད་ཀྱི་རྐྱེན་དང་བྲལ་ནས་ཇི་ཙམ་གནས་
ཀྱི་བར་དུ་གནས་པ་ལ་སྐྱོ་དུབ་མེད་པའོ། །དེས་དག་གིས་བསྙེན་པ་གྲངས་དང་དུས་དང་
མཚན་མ་གསུམ་དམ་བཅས་པ་བཞིན་དུ་མཐར་ཕྱིན་པར་བྱའོ། །དེ་ལྟ་བུ་དེ་ནི་དམ་ཚིག་
མཆོག །ཅེས་པས་གཞན་དོན་བྱེད་པའི་རྣལ་འབྱོར་པས་དེ་ལས་མི་འདའ་བས་ཀྱང་དམ་
ཚིག །དེ་ལྟ་བུ་ལས་སློབ་མ་སྨིན་པ་ལས་མི་འདའ་བས་ཀྱང་དམ་ཚིག་མཆོག་ནི་བདག་
གཞན་གྱི་དོན་གང་བརྩམ་ཡང་འགྲུབ་པས་ན་མཆོག་ཅེས་བྱའོ། །ཡང་ན་ཤིན་ཏུ་ཕྲ་
བ་ནི་ཟུར་གཉིས་པ་སྟེ། ལུས་ལ་བརྟེན་པའི་དཀྱིལ་འཁོར། སོར་བཞི་པ་དང་སོར་བརྒྱད་
་གཉིས་ཚད་བསྟན་པ་རྣམས་ཀྱི་ནང་ན་ཆུང་བས་ཀྱང་ཤིན་ཏུ་ཕྲ་བ་ཞེས་བྱའོ། །སྐབས་
སུ་ལུང་ལ་བརྟེན་པའི་མགོ་ཕྱོགས་ཙམ་བཤད་པར་བྱ་སྟེ། ཉེ་བར་སོར་བཞི་བའི་དཀྱིལ་
འཁོར་སྟོན་ཏེ་བྲི་བ་དང་། བསྒོམ་པ་དང་། མཆོད་པ་དང་། སློབ་དཔོན་གྱི་འཇུག་པ་རྣམ་
པ་གཉིས་དང་། དབང་བསྐུར་བ་དངོས་གཞི་དང་བཞིའོ། །བྲི་བ་ལ་བྲི་བའི་དགོངས་པ་
དང་། དཀྱིལ་འཁོར་བྲི་བ་དང་། ཆེ་ཆུང་ཇི་ཙམ་བྲི་བའི་ཚད་དང་། དེ་ལ་གོ་མ་ཡེ་བྱ་བ་
དང་། ཐིག་གདབ་པ་དང་། དཀྱིལ་འཁོར་དབྱིབས་དང་། གདན་དགོད་པ་དང་། སྐུ་
གསུང་ཐུགས་ཀྱི་རྟགས་དགོད་པ་དང༌། རྒྱན་དགོད་པ་དང་བཅུའོ། །དཀྱིལ་འཁོར་གྱི་
ཚད་ཆུང་ངུ་གཉིས་ལ་བརྟེན་ཏེ། རྡོ་རྗེ་སློབ་དཔོན་གྱི་སྐུ་ལ་བརྟེན་པའི་དབང་བསྐུར་བའི་
དཀྱིལ་འཁོར་ནི། དང་པོ་བྲི་བའི་གཞི་དང་ཚད་བསྟན་པ་ནི། ཕྱག་རྒྱ་ཆེན་པོའི་ལག་མཐིལ་
དུ། །ལག་མཐིལ་དུ་ཞེས་པ། མཉམ་བཞག་མཛད་པའི་ཕྱག་སྟེང་མའོ། །དེར་དཀྱིལ་འཁོར་
བྲི་བའི་ངོ་བོ། ཐུགས་ཀྱི་དཀྱིལ་འཁོར་དམ་པ་དེ། །ཞེས་པ་སྤྱིར་སྐུའི་སྒྱུ་འཕྲུལ། གསུང་
གི་སྒྱུ་འཕྲུལ། ཐུགས་ཀྱི་སྒྱུ་འཕྲུལ་དང་གསུམ་ལས། འདིར་ཐུགས་རྡོ་རྗེ་སེམས་དཔའི་སྒྱུ་
-346-

རྩ་རྒྱུད་གསང་བའི་སྙིང་པོའི་འགྲེལ་པ་ཉི་མའི་སྙིང་པོ་ཀཿཐོག་པ་ཆེན་པོའི་བཤད་སྲོལ་སྨད་ཆ།
འཕྲུལ་དྲྭ་བ་སྟེ། རྡོ་རྗེ་སེམས་དཔས་གཙོ་བོར་བྱེད་པའི་གཏན་ཚིགས་སོ། །དཀྱིལ་འཁོར་
ནི་རྒྱས་འབྲིང་བསྡུས་གསུམ་ལས་འདིར་འབྲིང་པོ་གཙོ་ཆེ་བའོ། །དམ་པ་ནི་བུདྡྷ་ཐམས་ཅད་
ཐུགས་ཀྱི་གཙོར་འདུས་པས་འདིར་དེ་གཙོ་བོར་བྱེད་པའམ། ཡང་ན་གསང་དབང་གི་
དཀྱིལ་འཁོར་ཡིན་པས་བྱང་ཆུབ་སེམས་ལ་དམ་པ་ཞེས་བྱའོ། །བྲི་བའི་གཞི་དང་ཚད་
ནི། སོར་ནི་བཞི་ཡི་ཚད་དུ་བྱ། །ཞེས་པ། རྒྱུ་ཙནྡན་ནམ་ཤུག་པ་ལྟ་བུ་ལ་ཤིང་ལེབ་ལེགས་
པར་སོར་བཞི་པར་སྨོས་པས་ཞར་ལ་སོར་བརྒྱད་པའང་གཟུང་ངོ༌། །དེའང་གསེར་དངུལ་
་
ལ་བྱ་བ་ནི་སློབ་དཔོན་བུདྡྷས་བཤད་དོ། །དེ་ལ་གོ་མ་ཡེ་བྱ་བ་ནི་རྫས་སུམ་ཅུ་སྙོམས་པས་
བྱུགས་ཏེ། རྒྱས་བཤད་ཞིབ་མོ་ནི་ཕྱི་ནས་འཆད་བར་འགྱུར་རོ། །མཐུག་སྲབ་གླང་ཀོ་ཙམ་
དུ་བྱུག་པར་བཤད། ཐིག་གདབ་པ་ནི། འདི་ལ་ཐིག་གཞུང་བཞིན་གདབ་ཏུ་མེད་དེ། རིག་
པས་ཐིག་ནི་གདབ་པར་བྱ། །ཞེས་པ་རྡོ་རྗེ་སློབ་དཔོན་གྱི་རིག་པས་ཕྱི་ནང་ཆ་བགོས་ཏེ།
ཕོ་བྲང་དང་། སྒོ་དང་། རྟ་བབས་རྣམས་སུ་ས་བཅད་ལ་བཟོ་ཐིག་བྱའོ། །དེ་ནས་བྲི་བ་
ནི། དབུས་ཀྱི་ལྟེ་བ་དང་། རྩིབས་བཞི་མུ་ཁྱུད་གྲུ་ཆད་བར་ཁྱམས་སྒོ་ཁྱུད་དང་ལྡན་
ཕར་བྱའོ། །དེ་ཡང་རི་མོར་བྱ་བ་དང་ཚོན་བཀྱེ་བ་གཉིས་ལས། ཚོན་ཆུ་ཚོན་དུ་བྱ་སྟེ་བྱིན་
རླབས་ཀྱང་གཞུང་བཞིན་དུ་བྱའོ། །དེ་ལ་ཕྱག་རྒྱ་དགོད་པ་ནི། སེན་ཟླུམ་ཙམ་གྱི་ཉི་ཟླ་ལ།།
ཙ་ནའི་འབྲུ་ཙམ་པདྨའི་གདན། །ཡུངས་འབྲུ་ཙམ་གྱི་ཡི་གེ་ལས། །ཕྱག་རྒྱ་ཏིལ་འབྲུ་ཙམ་
དུ་བྲི། །ཞེས་སྨོས་ཏེ། འདིར་ལྷག་པ་གཟུགས་བརྙན་གྱི་དཀྱིལ་འཁོར་ལ་སྐུ་གསུང་ཐུགས་
ཚང་བར་དགོད་པའི་གཏན་ཚིགས་ཡིན་ལ། འདིར་དངོས་སུ་ཡི་གེ་ཆུང་ངུ་བྲི་བ་ཙམ་དུ་
བྱའོ། །དེ་ནས་དུས་ཚོད་བཟང་པོ་ལ་ས་གཞི་ག་དར་བྱས་པའི་གནས་སུ་སྟན་འབོལ་པོ་ལ་
རྡོ་རྗེ་སློབ་དཔོན་བཞུགས། ཕྱག་གཉིས་མཉམ་བཞག་མཛད་པའི་ཐོག་ཏུ་དཀྱིལ་འཁོར་
སོར་བཞི་པའམ་མཛུབ་གང་བ་བཞུགས། མདུན་དུ་མཎྜལ་གཅིག་གི་ཐོག་ཏུ་མེ་ཏོག་ཚོམ་
བུ་ཞིག་གི་ཐོག་ཏུ་བུམ་པ་ཆས་སུ་སྩལ་བ་གཟུངས་ཐག་དང་བཅས་པ་བཞུགས། དེ་ནས་དེ་
-347-

མཁན་སློབ་ཆོས་གསུམ་ལས། སློབ་དཔོན་ཆེན་པོ་པདྨ་འབྱུང་གནས་ཀྱི་གསུང༌། ༼༢༽
ལ་པཱུ་ཛ་བཀོད་པ་ནི་ཕྱིའི་མཆོད་པ་རྣམ་པ་ལྔ་ཡང་བུངས་ཆེ་བས་བསྐོར། བཅོས་བུའི་རས།
རས་ཁ་དོག་ཚོས་སུ་བྱས་པ་མང་པོ་དང་། ཁ་རྒྱན་དང་མགུལ་རྒྱན་ལ་སོགས་པ་རྒྱན་གྱི་བྱེ་
བྲག་མང་པོ་དང༌། བཟའ་བཏུང་བྲོ་བ་ཞལ་ཟས་ཀྱི་ཚོགས་གཡོས་ཀྱི་བྱེ་བྲག་མང་པོ་དང་།
གླུ་ཚིག་སྒྲའི་བྱེ་བྲག་རྣམས་ཀྱིས་ཀྱང་བསྐོར། དེ་ལྟར་བཅས་ཚར་ནས་རྡོ་རྗེ་སློབ་དཔོན་
གྱིས་མདུན་གྱི་དཀྱིལ་འཁོར་རབ་གནས་བྱ་སྟེ་གཞུང་བཞིན་དུ་བསྒོམ། ཡེ་ཤེས་པ་སྤྱན་
དྲངས་ནས་བསྟིམ། ཕྱིའི་པཱུ་ཛ་རྣམ་པ་ལྔ་རྒྱས་པར་འབུལ། དེའི་རྟིང་ལ་ཞིང་ཁམས་རྣམ་
པར་དག་པའི་པཱུ་ཛ་དང་ཀུན་ཏུ་བཟང་པོའི་པཱུ་ཛ་རྣམས་འབུལ། ནང་གི་པཱུ་ཛ་རྣམ་གསུམ་
འབུལ། དེ་ནས་བསྟོད་པ་ཡང་བྱ། དེ་ཚར་བ་དང་མདུན་གྱི་བུམ་པ་མི་དམིགས་པ་ལས་
གཞལ་ཡས་ཁང་དུ་བསྒོམ། ནང་དུ་སྔགས་ཀྱིས་ལྷ་བཞི་བཅུ་རྩ་གཉིས་བསྐྱེད། ཡེ་ཤེས་པ་
སྤྱན་དྲང་ལ་བསྟིམ། མཆོད་པ་ལྔ་དང་བདུད་རྩི་སྨན་གྱི་མཆོད་པ་འབུལ། དེ་ནས་བསྙེན་
པ་བྱ་བ་ལ་གཙོ་བོ་ལ་བརྒྱ་རྩ་བརྒྱད། རིགས་བཞི་ལ་ལྔ་བཅུ་རྩ་བཞི་རེ། འཁོར་རྣམས་
ལ་བདུན་ནམ་ཉེར་གཅིག་རེ། དེ་ནས་བསྟོད་པ་བྱ། འོད་དུ་ཞུ་བ་ཡེ་ཤེས་ཀྱི་ཆུར་བསྒོམ།
དེ་ནས་སློབ་དཔོན་ཏིང་ངེ་འཛིན་གྱིས་བདག་འཇུག་བྱ། དེ་ནས་སློབ་མ་འཇུག་པ་ནི། ཞུ་
བ་གསོལ་བ་ཙམ་བྱ། དམ་ཚིག་ཕོག །དེ་ནས་མེ་ཏོག་ནི་སོར་བཞི་པའི་དཀྱིལ་འཁོར་ལ་
འབུལ་བའམ། ཡང་ན་སློབ་དཔོན་གྱི་ཐུགས་ཀར་འབུལ། མིག་བྱེ། དཀྱིལ་འཁོར་གྱི་དོན་
བཤད་པ་ཙམ་བྱ། དེ་ནས་བར་དེར་ཚོགས་བྱས་ལ། སློབ་མའི་སྣོད་དང་སྦྱར་ལ་དབང་
རྣམས་བསྐུར་བ་གཞུང་བསྙག །དེ་ནི་སློབ་དཔོན་པདྨའི་གདམས་ངག་གོ །
རྒྱས་པར་གཞུང་ལ་འཇུག་སྟེ་མན་ངག་གིས་ཉམས་སུ་བླངས་ན། སློབ་དཔོན་གྱི་
མཚན་ཉིད་དང་། བསྙེན་པ་བྱ་བ་ལས་མི་འདའ་བར་བས